
Με ιδιαίτερη χαρά το Τμήμα Επιστήμης Τροφίμων και Διατροφής και το Τμήμα Περιβάλλοντος του Πανεπιστημίου Αιγαίου σας προσκαλούν στο Διεθνές Θερινό Σχολείο που θα συνδιοργανώσουν στις 24 - 29 Αυγούστου 2015 στο Μόλυβο Λέσβου με θέμα:

Διατροφή και Βιοποικιλότητα ως Εργαλεία του ΕΥ ΖΗΝ

(NuBioEYZHN 2015)
Το αντικείμενο του Θερινού Σχολείου αφορά στην παρουσίαση, ανάλυση και αξιολόγηση του κρίσιμου ρόλου της Διατροφής και της Βιοποικιλότητας στη βελτίωση της ποιότητας ζωής του σύγχρονου ανθρώπου. Με τη χρήση πληθώρας εκπαιδευτικών εργαλείων (θεωρητικών διαλέξεων, εργαστηριακών workshops, εκπαιδευτικών εκδρομών και ομαδικών εργασιών) επιδιώκει να αναδείξει την αναγκαιότητα της αρμονικής συνύπαρξης και συνεργιστικής αλληλεξάρτησης της Διατροφής και της Βιοποικιλότητας για την επίτευξη του Ευ Ζην του σύγχρονου ανθρώπου.

Πληροφορίες σχετικά με το πρόγραμμα, τους διδάσκοντες, το κόστος συμμετοχής και την εγγραφή σας μπορείτε να βρείτε στην ηλεκτρονική σελίδα του Θερινού Σχολείου: https://nubioeyzin2015.pns.aegean.gr/el/nubioeyzin2015-home 
Ακολουθείστε μας στο facebook: https://www.facebook.com/NuBioEYZHN 
Η Οργανωτική επιτροπή του Θ.Σ. 
NuBioEYZHN 2015

Email: nubioeyzin2015@aegean.gr 

